Diari Oficial de la Generalitat Valenciana


Sumari del DOGV 5202, del 20-02-2006 (2006/1890)

RESOLUCIÓ de 15 de febrer de 2006, del vicepresident del Consell de la Generalitat, per la qual es convoca una beca en matèria de documentació, per al desenvolupament de pràctiques professionals en la Direcció General de Relacions amb les Corts i Secretariat del Govern.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5202

Data del DOGV
:   20-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1890


Data del document
:   15-02-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * professió de la informació
    * ajuda pública
    * suport econòmic
    * assignació per estudis

RESOLUCIÓ de 15 de febrer de 2006, del vicepresident del Consell de la Generalitat, per la qual es convoca una beca en matèria de documentació, per al desenvolupament de pràctiques professionals en la Direcció General de Relacions amb les Corts i Secretariat del Govern. [2006/X1890]  
En virtut de les facultats conferides pel Decret 180/2004, d'1 d'octubre, del Consell de la Generalitat, pel que s'aprova el Reglament Orgànic i Funcional de la Presidència de la Generalitat, i la Resolució de 2 de novembre de 2004, del president de la Generalitat, per la qual es delega determinades atribucions en distints òrgans de la Presidència de la Generalitat, resolc:  
Primer. Objecte  
Es convoca una beca en matèria de documentació, per al desenvolupament de pràctiques professionals en la Direcció General de Relacions amb les Corts i Secretariat del Govern, de conformitat amb les disposicions contingudes en el Decret 108/1992, de 6 de juliol, del Consell de la Generalitat, pel que es regula la concessió de beques, en la Llei 38/2003, General de Subvencions, i en l'article 47.11 del Decret Legislatiu de 26 de juny de 1991, pel que s'aprova el Text Refós de la Llei d'Hisenda Pública de la Generalitat Valenciana. Tot això en el marc de la política dirigida a la integració, millora i especialització de jóvens llicenciats  
Segon. Destinació de la beca  
La beca va dirigida a llicenciats en documentació que hagueren obtingut la dita titulació després de l'any 2000.  
Les pràctiques es realitzaran en l'Àrea del Gabinet de Coordinació Interdepartamental, adscrita a la Direcció General de Relacions amb les Corts i Secretariat del Govern  
Tercer. Dotació, duració i pagament de la beca  
La beca estarà dotada amb un import brut global màxim de 12.000 € que es pagarà a càrrec del capítol IV, línia T. 4021000 del Programa 112.20, del pressupost de la Generalitat per a l'any 2006 i equivalent de 2007, condicionat a l'existència de crèdit adequat i suficient, d'acord amb les anualitats següents:  
Any 2006: 7000 €  
Any 2007: 5000 €  
L'import de la beca s'abonarà mensualment, prèvia certificació del director general de Relacions amb les Corts i Secretariat del Govern, o del Cap de l'Àrea del Gabinet de Coordinació Interdepartamental.  
El període de benefici de la beca serà de 12 mesos, a comptar de la data que s'indique en la resolució d'adjudicació. La dita data no podrà ser anterior a l'1 de juny de 2006.  
Quart. Requisits i valoració de mèrits  
4.1. Requisits  
Els aspirants hauran de ser llicenciats en documentació i haver obtingut la dita titulació després de l'any 2000. Així mateix, hauran d'haver aprovat el nivell elemental de coneixements de valencià. Els dits requisits s'hauran d'acreditar per mitjà de la presentació, en la forma prevista en l'apartat 4.3, dels documents ressenyats en l'apartat 5, lletres a) i b) de la present convocatòria.  
4.2. Valoració:  
- Expedient acadèmic: fins a 6 punts.   
- Formació i/o experiència en les matèries pròpies de la beca: fins a 2 punts. L'experiència es valorarà a raó de 0.25 punts per cada sis mesos d'exercici professional en institucions o entitats públiques sobre matèries relacionades amb l'objecte de la beca. Quan es tracte d'institucions o entitats privades, la dita experiència es valorarà a raó de 0,15 punts per cada sis mesos d'exercici professional en matèries relacionades amb l'objecte de la beca. La formació es valorarà conforme al barem següent:  
a. Cursos de 15 a 25 hores sobre matèries relacionades amb l'objecte de la beca: 0,10 punts  
b. Cursos de 26 a 50 hores sobre matèries relacionades amb l'objecte de la beca: 0,20 punts  
c. Cursos de 51 a 75 hores sobre matèries relacionades amb l'objecte de la beca: 0,30 punts  
d. Cursos de més de 76 a 100 hores sobre matèries relacionades amb l'objecte de la beca: 0,40 punts  
e. Cursos de més de 100 hores sobre matèries relacionades amb l'objecte de la beca: 0,50 punts  
f. Totalitat de cursos de doctorat: 1 punt  
- Coneixements de valencià superiors al requerit: fins a 1 punt. En concret, l'acreditació del nivell superior es valorarà amb 1 punt, i del nivell mitjà amb 0,50 punts.  
- Coneixements d'altres idiomes comunitaris: fins a 1 punt, a raó de 0,20 punts per curs aprovat en Escoles Oficials d'Idiomes.  
- Entrevista: fins a 2 punts.  
4.3. Condicions generals.  
Els documents acreditatius dels mèrits al·legats hauran de ser originals o còpies compulsades. No es podran valorar aquells mèrits que no consten degudament acreditats documentalment, per mitjà de la presentació de certificats, diplomes, contractes o qualsevol altre document que justifique la seua realització.  
Els sol·licitants hauran de reunir els requisits que s'assenyalen en la present convocatòria i els mèrits al·legats, al terme del termini de presentació de sol·licituds.  
Quint. Formalització de sol·licituds  
Els candidats hauran de presentar la sol·licitud, segons model de l'annex, en el Registre General de la Presidència de la Generalitat, siti en c/Juristes, 10, de València, o en qualsevol de les dependències previstes en l'article 38.4 de la Llei de Règim Jurídic de les Administracions Públiques i del Procediment Administratiu Comú. Els models per a formalitzar la sol·licitud es trobaran així mateix a disposició de les persones interessades en el Registre General de Presidència de la Generalitat. La sol·licitud haurà d'anar acompanyada de la documentació següent:  
a. Original o fotocòpia compulsada del títol de llicenciatura en documentació o, si és el cas, del document acreditatiu d'haver liquidat la corresponent taxa d'expedició.  
b. Original o fotocòpia compulsada del certificat de la Junta Qualificadora de Coneixements de Valencià, acreditatiu del nivell elemental de coneixements de valencià o, si és el cas, de nivell mitjà o superior.  
c. Fotocòpia compulsada del DNI.  
d. Fotocòpia compulsat o certificat original de l'expedient acadèmic amb indicació de la nota mitjana ponderada numèrica (rang 5-10), conforme a Reial Decret 1.125/2003, de 5 de setembre.  
e. Currículum, del que formaran part les dades personals, domicili habitual a l'efecte de notificacions, telèfon de contacte, CEL, experiència professional, entre altres. El currículum haurà d'acompanyar-se de quants documents .originals o còpies compulsades. acrediten els mer (formació, experiència, etc.) relacionats en aquest.  
f. Declaració responsable d'estar al corrent de les seues obligacions tributàries i amb la Seguretat Social així com de disposar de cobertura sanitària. Esta declaració haurà de ser substituïda pels corresponents certificats en el cas de resultar beneficiari de la beca, de conformitat amb el que disposa l'Orde de 30 de maig de 1996, de la Conselleria d'Economia i Hisenda.  
g. Acreditació de no incórrer en cap de les circumstàncies arreplegues en l'article 13.2 de la Llei 38/2003, General de Subvencions, realitzada per mitjà de declaració responsable o per qualsevol dels mitjans establits en l'article 13.7 de la dita llei.  
En els casos d'omissió u error en la presentació de documents que s'acompanyen a la sol·licitud, l'interessat disposarà d'un termini d'esmena de deu dies, a comptar de l'endemà a la notificació del requeriment d'esmena, de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No s'admetrà l'acreditació de nous mèrits per mitjà de documents no adjuntats o referenciats en el moment de presentació de la sol·licitud.  
Sext. Termini de presentació de sol·licituds  
El termini de presentació de sol·licituds serà de 15 dies hàbils comptats a partir de l'endemà de la publicació d'esta convocatòria en el Diari Oficial de la Generalitat Valenciana.  
Sèptim. Procés de selecció.  
La concessió de la beca s'efectuarà per resolució del vicepresident del Consell de la Generalitat, a la vista de la proposta de la comissió avaluadora. La dita comissió estarà integrada pels membres següents:  
President:  
- El cap de l'Àrea del Gabinet de Coordinació Interdepartamental  
Vocals:  
- La secretària general Administrativa de la Presidència, o cap de servici que delegue.  
- La cap d'Àrea de Relacions amb les Corts  
- Una cap de secció de l'Àrea del Gabinet de Coordinació Interdepartamental  
Secretaria:  
- Un cap de servici de la Direcció General designat pel director general de Relacions amb les Corts i Secretariat de Govern, que exercirà les seues funcions amb veu i vot.  
Els vocals de la comissió avaluadora podran delegar al seu torn en algun dels caps de servici de la Direcció General de Relacions amb les Corts i Secretariat de Govern.  
La comissió avaluadora adaptarà el seu funcionament al que preveu la present convocatòria, i subsidiàriament, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
La comissió podrà estar assessorada pel personal que considere necessari i que podrà assistir a les sessions amb veu però sense vot.  
La comissió avaluadora convocarà els candidats que crega oportú per a comprovar, per mitjà d'entrevista, tots els extrems considere pertinents que relacionats amb la matèria objecte de la beca. Els candidats seran convocats en funció de la puntuació obtinguda en la fase prèvia i en número suficient per a, segons el parer de la comissió avaluadora, poder constituir amb aquells que no resulten seleccionats una bossa de reserva.  
Quan finalitze el procés selectiu la comissió avaluadora elaborarà una proposta de concessió de beca que contindrà la indicació del beneficiari i una bossa de reserva, per si es produïra alguna vacant. La comissió haurà d'elaborar l'esmentada proposta en el termini màxim de dos mesos a comptar de l'endemà a la data de publicació de la convocatòria en el Diari Oficial de la Generalitat Valenciana.  
El vicepresident del Consell, per delegació del president de la Generalitat resoldrà la concessió de la beca en el termini màxim de tres mesos a comptar de l'endemà a la data de publicació de la convocatòria en el Diari Oficial de la Generalitat Valenciana. La resolució del vicepresident del Consell de la Generalitat, que es publicarà en el Diari Oficial de la Generalitat Valenciana, contindrà la bossa de reserva constituïda pels aspirants que no resulten beneficiaris de la beca, ordenats d'acord amb la puntuació obtinguda. Així mateix el vicepresident del Consell, per delegació del president de la Generalitat, es reserva la facultat de deixar deserta l'adjudicació de la beca convocada.  
Correspon al vicepresident del Consell, per delegació del president de la Generalitat, resoldre els dubtes o conflictes que poguera plantejar el becari o la unitat administrativa que ho tutele, previ expedient contradictori i amb plena subjecció al Decret 108/1992, de 6 de juliol, a la present convocatòria, i a la normativa general o sectorial que s'aplique.  
Octau. Obligacions, drets, incidències i tutoria del becari.  
1. Drets i obligacions:  
La beca objecte de la present convocatòria és incompatible amb el benefici de qualsevol altra beca per a la mateixa o semblant activitat, i amb qualsevol activitat laboral que per dedicació o pel seu propi règim d'incompatibilitats impedisca l'adequat desenvolupament de les pràctiques professionals.  
El candidat que resulte beneficiari de la beca haurà de presentar una declaració responsable comprometent-se a no mantindre cap relació laboral que per la seua naturalesa o règim de dedicació resulte incompatible o impedisca l'adequat desenvolupament de les pràctiques professionals, i a no fruir de cap altra beca per a la mateixa o semblant activitat.  
La condició de becari no genera relació laboral ni cap administrativa amb la Generalitat Valenciana.  
De conformitat amb el que disposa l'article 8.1 del Decret 108/1992, de 6 de juliol, del Consell de la Generalitat, quan el beneficiari de la beca siga un empleat de la Generalitat, funcionari o laboral, quedarà en la situació administrativa que escaiga d'acord amb la normativa de funció pública.  
Si el becari, com a conseqüència del desenvolupament de les tasques que haja de dur a terme, incorreguera en gastos de desplaçament, pernoctació o restauració, estos els seran rescabalats en els termes que per al personal de la Generalitat i l'adscrit funcionalment al servici d'aquesta, establix el Decret 24/1997, d'11 de febrer, del Consell de la Generalitat, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.  
2. Tutoria:  
El director general de Relacions amb les Corts i Secretariat del Govern ordenarà les pràctiques del becari, d'acord amb els criteris i mitjans disponibles en l'Àrea del Gabinet de Coordinació Interdepartamental, destinant a la realització d'aquestes un total de 35 hores setmanals. Així mateix, el director general de Relacions amb les Corts i Secretariat del Govern designarà, si és el cas, un tutor per a la coordinació, orientació, seguiment i avaluació de les activitats del becari, així com per a la concreta distribució temporal d'aquestes.  
Finalitzat el termini de la beca, el Cap d'Àrea del Gabinet de Coordinació Interdepartamental expedirà el certificat d'assistència, aprofitament i aptitud. En el cas que el temps de permanència del becari fóra inferior a sis mesos, només s'expedirà el certificat d'assistència.  
3. Incidències:  
El vicepresident del Consell de la Generalitat, per delegació del president de la Generalitat, resoldrà les incidències que es produïsquen durant el període de benefici de la beca a proposta de la Direcció General de Relacions amb les Corts i Secretariat del Govern, i podrà deixar-la sense efecte, amb audiència prèvia a l'interessat, en els supòsits següents:  
a. Per incompliment de les seues obligacions que afecte l'adequat desenvolupament de les pràctiques professionals.  
b. Per deixar de reunir els requisits exigits en la present convocatòria  
Mitjançant una resolució del vicepresident del Consell de la Generalitat, per delegació del president de la Generalitat i a proposta de la Direcció General de Relacions amb les Corts i Secretariat del Govern, es procedirà a cobrir les vacants que pogueren produir-se, servint-se per a això de la bossa de reserva que resulte del procediment de selecció prèviament efectuat i en l'orde establit en aquesta.  
La present resolució, que posa fina a la via administrativa, podrà ser objecte de recurs potestatiu de reposició davant l'òrgan que l'ha dictat en el termini d'un mes comptat des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé un recurs contenciós administratiu davant la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, de conformitat amb el que establixen els articles 10 i 46 de la Llei 29/1998, de 13 de juliol Reguladora de la Jurisdicció Contenciós Administrativa. Tot això sense perjuí que s'utilitze qualsevol altra via que es considere oportuna.  
València, 15 de febrer de 2006.. El vicepresident (per delegació, Resolució de 2 de novembre de 2004, del president de la Generalitat): Víctor Campos Guinot.